User talk:Mageshgowtham

என் தியாகம்

வானளவு சிந்தித்து ஊமையாகி போன உணர்வுகள்... வேற்றினக் காரன் என்று தகுதியிழந்ததால் காதலை வெறுத்த என்னவள் ஒருபுறம், இனத்தில் சேர் என்று அன்பாய் அரவணைக்கும் என்னை ஈன்றவள் ஒருபுறம் என்று, காரணங்காட்டி பிரிந்துபோன என் காதலில் "தியாகம்" என்ற பெயருக்கு பின்னால் ஒளிந்து கொள்கிறது என் இயலாமை....

விழுங்கித் தொலைத்த மானுடம்!!'

"எங்கோ எதற்கோ விழுங்கித் தொலைத்த மானுடம்.. இரந்து இரந்து கொடுக்கத் திராணியின்றி வாங்கத் துணிந்த மானுடம்.. களவு செய்து கபடமாடி கற்பு பறித்து; தொலைத்து; கயவரோடு கூடி காலம் போக்கும் மானுடம்.. எடுத்து வீசத் துணியாத விட்டு ஒழிக்க இயலாத உடலை - பிடுங்கியும் புலம்பும் பிரிந்தும் பிறரை நோவும் சுயநல மானுடம்.. பகுத்துப் பாராத கேள்புத்தி - அறுத்தெறிய முடியா ஆசைகள் பிரித்துத் தர இயலாத மனசு எடுத்துக் கொடுக்க வக்கின்றியும் தனக்கு மட்டுமே ஓலமிடும் மானுடம்.. ஆறடி மிஞ்சாத மண் தின்று காலடி பதியாத வாழ்க்கைக்கு நோயிற்கும் பேயிற்கும் பயந்து யாருக்கும் பயனின்றி - போகும் மானுடமே.. காலம் மென்று மென்று விழுங்கி விதைத்த விதைப்பில் - வாழ்ந்த அடையாளமின்றி மாளும் மானுடமே.. மானுடமே.. எல்லாம் ஒழ் எல்லாம் அற் எஞ்சியிருக்கும் மனிதம் காக்கவேணும் சுயநலம் குறைத்து வாழ்" என்று சொல்ல - எனக்கென்ன உரிமையுண்டோ; உன்னிடத்தில் மானுடமே!!